stanford-oval/wikipedia huggingface dataset:
Markus Niemeläinen
Muuta

Niemeläisen isoveli Matias on pelannut jääkiekkoa hyökkääjänä alemmissa sarjoissa.
Yliopistokeskus

Yliopistokeskus on suomalainen opetusministeriön hallinnoima koulutusorganisaatio, joka koordinoi alueellista yliopisto-opetusta paikkakunnilla, joilla ei ole omaa yliopistoa.  Suomessa on kuusi yliopistokeskusta. Opetusministeriö perusti vuoden 2004 alusta yliopistokeskukset Kajaaniin, Kokkolaan, Lahteen, Mikkeliin, Poriin ja Seinäjoelle. Yliopistokeskuksissa toimii yleensä yksiköitä useasta yliopistosta ja ne antavat yliopistokoulutusta sijaintipaikkakunnallaan.
Yliopistokeskukset

Kajaanin yliopistokeskus
Kokkolan yliopistokeskus
Lahden yliopistokeskus
Mikkelin yliopistokeskus
Porin yliopistokeskus
Seinäjoen yliopistokeskus
Pami Aalto

Pami Aalto (s. 1972 Oulu) on Tampereen yliopiston Jean Monnet -professori.
Aallon tutkimusalueita ovat EU:n ulkopolitiikka, pohjois-Eurooppa, Venäjä, EU-Venäjä -suhteet, energiapolitiikka, geopolitiikka sekä kansainvälinen yhteisö.
Aalto on hoitanut Jean Monnet -professuuria vuodesta 2008. Viran alana on kansainvälinen politiikka, erityisesti Euroopan integraatio ja alueellinen yhteistyö. Lisäksi Jean Monnet -professori johtaa Tampereen yliopiston Jean Monnet -keskusta, joka koordinoi yliopistossa tehtävää Eurooppa-opetusta ja tutkimusta.
Tutkinnot ja palkinnot

2001 Valtiotieteiden tohtori, kansainvälinen politiikka. Helsingin yliopisto. Väitöskirja ”Constructing Post-Soviet Geopolitics in Estonia: A Study in Security, Identity and
Subjectivity”. Väitöskirjan valmistelu tapahtui pääasiassa Bradfordin yliopistossa Isossa-Britanniassa.
1996 Valtiotieteiden maisteri, kansainvälinen politiikka. Helsingin yliopisto. Pääaineena kansainvälinen politiikka, sivuaineina poliittinen historia ja sosiaali- ja moraalifilosofia.
1996 Pro gradu-palkinto, Yhteiskuntatieteellinen tiedekunta, Helsingin yliopisto
1996 Suomen Valtio-oppi ry, Paras Pro gradu-palkinto ehdokkuus
Ykspihlajan tuulivoimapuisto

| Ykspihlajan tuulivoimapuisto |
| --- | --- |
Valtio:  Suomi
Sijainti:  Kokkola
Koordinaatit:  63°52′05″N, 23°04′16″E
Sähköverkkoon:  2018 
Valmistunut:  2017 
Perustaja:  OX2 
Rakennuttaja:  OX2 
Omistaja:  Aquila Capital 
Operaattori:  OX2 
Tuulivoimapuisto
Tyyppi:  maatuulivoimalaitos
Korkeus:  1–3 m 
Pinta-ala:  57 ha 
Tuulivoimalat:  4 × Nordex N131 (3,6 MW) 
Kapasiteetti:  14,4 MW  
Vuosituotanto:  55 GWh 
 fiYkspihlajan tuulivoimapuisto 
Ykspihlajan tuulivoimapuisto on Keski-Pohjanmaalla Kokkolan Ykspihlajan sataman koillispuolella sijaitseva tuulivoimapuisto, jossa toimii 4 tuulivoimalaitosta. Niiden kokonaiskapasiteetti on 14 megawattia ja vuosituotanto on noin 55 gigawattituntia . Tuulivoimapuiston on rakentanut OX2, sen omistajayhtiö on Ykspihlaja Wind Oy , joka kuuluu Aquila Capitalille, ja sitä operoi OX2.
Yleistä

Tuulivoimapuisto sijaitsee Sannanrannan eli Sandstrandin metsikössä, Sandstrandsskogenissa. Siellä tuulivoimalaitokset muodostavat pari kilometriä pitkän kaaren, jossa voimaloiden välimatkat ovat 500–800 metriä. Kaikki voimalaitokset sisällensä sulkevan alueen pinta-ala on 57 hehtaaria.
Tuulivoimalaitokset ovat saksalainen Nordex valmistamaa N131-mallia, jonka napakorkeus on 155 metriä, jos voimaloiden kokonaiskorkeus on 220 metriä on oikea tieto , tuuliturbiinin halkaisija 131 metriä, ja jonka kapasiteetti on 3,6 megawattia. Voimalat sijaitsevat 1–3 metrin korkeudella mpy. ja alueen tuulisuus on voimaloiden toimintakorkeudella keskimäärin 7,7 metriä sekunnissa .
Historiaa > Kokkolan tuulivoimapuisto

Kokkolan tuulipuisto rakennettiin aallonmurtajille Kokkolan kaupungin vuokraamalle alueelle vuonna 2003. Tuulipuisto muodostui kahdesta Winwindin 1,0 megawatin tuulivoimalaitoksesta (WWD-1) . Voimalaitokset kuuluivat PVO-Innopowerille, joka oli Pohjolan Voiman tuulivoimaan keskittyvä tytäryhtiö. Lokakuussa 2015 Innopower tiedotti voimaloidensa purkamisesta, joten ne ehtivät olla toiminnassa yli kymmenen vuotta.
EPV Tuulivoima Oy ja PVO Innopower Oy tekivät Kokkolan kaupungille aloitteen tuulivoimapuiston laajentamiseksi, johon kaupunki lähti huhtikuussa 2010 mukaan . Satama-alueen pohjois- ja koillispuolelle suunniteltiin seitsemän tuulivoimalaitosta lisää. Niiden kapasiteetiksi arvioitiin mallista riippuen 21–35 megawattia. Voimaloiden tarvitsema muuntoasema sijoitettiin kaavassa sisääntuloväylän varteen. Kaava-alueen pinta-ala oli 2,4 neliökilometriä. Laajennushanke ei koskaan toteutunut.
Historiaa > Uusi tuulivoimapuisto

Seuraavan tuulivoimapuiston rakennusluvat hankki OX2 ja se vuokrasi siihen tarvittavat maa-alueet Kokkolan kaupungilta ja Bolidenilta. OX2 ja Aquila Capital allekirjoittivat maaliskuussa 2017 sopimuksen, jolla Aquila Capital osti omistukseensa Ykspihlajan tuulivoimapuiston. OX2 rakennutti tuulipuiston alihankkijoinaan Keski-Suomen Betonirakenne, Nordex ja KENET.
Maanrakennus ja perustusten valutyöt alkoivat huhtikuussa ja päättyivät marraskuussa 2017. Tuulivoimapuiston käynnistyi vuoden 2017 lopulla  ja se luovutettiin Aquila Capitalille vuoden 2018 alussa.
Aiheesta muualla

Merituulivoiman kannattavuus Kokkolan seudun rannikolla (Arkistoitu – Internet Archive), Lappeenrannan teknillinen korkeakoulu
Road Warrior Hawk

Michael Hegstrand (12. syyskuuta 1957 – 19. lokakuuta 2003), paremmin tunnettu nimellä Road Warrior Hawk, oli yhdysvaltalainen showpainija, joka tuli tunnetuksi legendaariseksi muodostuneesta tag teamista, Legion of Doomista (myös Road Warriors), jonka hän muodosti yhdessä Road Warrior Animalin kanssa.
Ura

Suurimman osan urastaan Hawk vietti Animalin partnerina, ja he voittivatkin lukuisia tag team -mestaruuksia lukuisissa eri promootiossa, kuten American Wrestling Associationissa, National Wrestling Alliancessa, World Championship Wrestlingissä ja World Wrestling Federationissa. Legion of Doomista tuli jopa kaikkien aikojen menestyneimmäksi tag teamiksi sanottu joukkue.
Vuonna 1992 Road Warrior Animalin loukkaannuttua ja jouduttua joksikin aikaa pois kehistä Hawk oli soolouralla. Road Warrior Hawk katosi World Wrestling Federationista saman vuoden SummerSlam-PPV'n jälkeen, ja paini muun muassa New Japan Pro Wrestlingissä.
Vuonna 1995 Hawk liittyi osaksi World Championship Wrestlingiä, ja myös Animal palasi mukaan kuvioihin Hawkin parina. Tällöin Road Warriorsit syntyivät uudestaan.
Vuonna 1998 Legion of Doom palasi World Wrestling Federationiin. Tällöin heillä oli myös epävirallinen kolmas jäsen, Droz; joka kutsui itseään Pukeksi.
Hawk kuitenkin kärsi kuitenkin muun muassa alkoholiriippuvuudesta, ja vuonna 2001 hän sai diagnoosin sydänvaivoistaan. Sydänongelmat pitivät hänet pois kehästä jonkin aikaa.
12. toukokuuta 2003 Road Warrior Hawk ja Road Warrior Animal palasivat tiimiksi, tehdessään esiintymisen WWE'n Raw-ohjelmassa. Legion of Doom otteli hallitsevia world tag team mestareita, Kanea ja Rob Van Damia vastaan. Vaikka Hawk ja Animal hävisivätkin kyseisen ottelun, uskottiin Legion of Doomin tekevän uuden tulemisen.
Kuolema

Aikaisin aamulla 19. lokakuuta 2003 Road Warrior Hawk kuoli sydänkohtaukseen.
Vuonna 2005 WWE julkaisi "Road Warriors" -DVD:n, joka kertoo tämän legendaarisen joukkueen koko tarinan, alusta loppuun.
Road Warrior Animal palasi WWE'hen vielä kerran, muodostaakseen joukkueen Heidenreichin kanssa. Heidenreich ja Animal voittivat Smackdown!-ohjelman WWE Tag Team mestaruudet Great American Bash-PPV'ssä, ja Animal omisti voittonsa edesmenneelle joukkuetoverilleen ja ystävälleen, Road Warrior Hawkille.
Aiheesta muualla

Kuvia tai muita tiedostoja aiheesta Road Warrior Hawk Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Yhdysvallat 
The Road Warriors, Animal ja Hawk
Yhdistyneiden Kansakuntien yleissopimus huumausaineiden ja psykotrooppisten aineiden laitonta kauppaa vastaan

| Yhdistyneiden Kansakuntien yleissopimus huumausaineiden ja psykotrooppisten aineiden laitonta kauppaa vastaan |
| --- | --- |
 Sopimuksen osapuolet   Osapuolet   Osapuolten alueet, joilla sopimusta ei sovelleta   Ei mukana sopimuksessa
Allekirjoitettu:  Joulukuun 20, 1988
Allekirjoituspaikka:  Wien
Kielet:  arabia, kiina, englanti, ranska, venäjä ja espanja
Osapuolet
Vuoden 1988 Yhdistyneiden kansakuntien yleissopimus huumausaineiden ja psykotrooppisten aineiden laitonta kauppaa vastaan on yksi kolmesta keskeisimmästä voimassa olevasta huumevalvontasopimuksesta. Se tarjoaa uusia oikeudellisia mekanismeja vuoden 1961 huumausaineyleissopimuksen ja vuoden 1971 Psykotrooppisia aineita koskevan yleissopimuksen valvontaan. Yleissopimus tuli voimaan 11. marraskuuta 1990. Helmikuussa 2018 sopimuksen oli allekirjoittanut 190 osapuolta. 193 YK-maasta on mukana 185 (mukana eivät ole Päiväntasaajan Guinea, Kiribati, Palau, Papua-Uusi-Guinea, Salomonsaaret, Somalia, Etelä-Sudan, tai Tuvalu), ja lisäksi Pyhä istuin, Euroopan unioni, Cookinsaaret, Niue ja Palestiina. Suomi ratifioi sopimuksen 31.1.1994 ja se tuli voimaan Suomessa 16.5.1994.
Taustaa

1970- ja 1980-lukujen poliittinen ja yhteiskunnallinen kehitys loi tarpeen vuoden 1988 yleissopimukselle. Kannabiksen, kokaiinin ja heroiinin kasvanut kysyntä vapaa-ajan tarkoituksiin, enimmäkseen kehittyneissä maissa, laukaisi laittoman tuotannon kasvun niillä alueilla, joilla kannabista, kokapensasta ja oopiumia oli perinteisesti viljelty. Laittomien huumausaineiden kaupan kasvaessa kansainvälisestä huumekaupasta tuli rikosryhmien hallitsemaa miljardien dollarien liiketoimintaa. Tämä oli keskeisenä tekijänä vuoden 1988 yleissopimuksen luomisessa ja huumeiden vastaisen sodan kärjistymisessä.
Sopimuksen Johdanto-osassa todetaan, että aiemmat toimet eivät ole lopettanut huumeiden käyttöä, ja varoitetaan, että "eri yhteiskuntaryhmät joutuvat yhä enenevässä määrin huumausaineiden ja psykotrooppisten aineiden laittoman kaupan piiriin." Johdanto toteaa, että huumekauppa ja siihen liittyvä toiminta "jäytää valtioiden laillista taloutta ja uhkaa niiden vakautta, turvallisuutta ja täysivaltaisuutta." Tätä alleviivataan kuvaamalla viattomia tyttöjä ja poikia, joita huumekaupassa hyväksikäytetään:
Huumeiden valmistus ja jakelu

Sopimus painottaa järjestäytyneen rikollisuuden vastaista taistelua valtuuttamalla yhteistyön huumekauppaan liittyvien varojen jäljittämisen ja takavarikoinnin. Yleissopimuksen 5 artikla edellyttää osapuolilta huumerikosten tuottamien rikoshyötyjen takavarikointia. Lisäksi se edellyttää osapuolten valtuuttavan tuomioistuimensa tai muiden viranomaistensa määräämään pankki-, rahoitus- tai kaupalliset tiedot saataville tai takavarikoiduksi. Yleissopimuksessa määrätään, ettei tämän määräyksen noudattamisesta voi kieltäytyä pankkisalaisuuden perusteella.
Yleissopimuksen 6 artikla toimii oikeusperustana huumeisiin liittyvien tapausten luovutuksissa sellaisten maiden kesken, joilla ei ole muita sopimuksia rikoksen johdosta tapahtuvasta luovuttamisesta. Lisäksi yleissopimus velvoittaa sopimuspuolet antamaan toisilleen pyynnöstä keskinäistä oikeusapua tarkastuksissa, takavarikoissa ja asiakirjojen toimittamisessa ja niin edelleen.
Yleissopimuksen 12 Artikla määrittää kaksi laittomien huumausaineiden kiellettyjen lähtöaineiden ryhmää, taulukot I ja II. Huumaus­aine­toimi­kunnalla on valta päättää lähtöaineiden valvonnasta ja siitä, kumpaan taulukkoon kukin niistä kuuluu. Kansainvälisen Huumausainevalvontalautakunnan arvio kuitenkin sitoo Huumausainetoimikuntaa tieteellisissä kysymyksissä. Aineen lisäämiseksi taulukkoon vaaditaan kahden kolmasosan äänienemmistö.
12 artikla suojaa lääke- ja kemianteollisuuden yritysten etuja, edellyttämällä valvontalautakunnan huomioivan "aineen laillisten käyttötarkitusten laajuutta, merkitystä ja monimuotoisuutta, ja vaihtoehtoisten aineiden käytön helppoutta sekä laillisiin tarkoituksiin että huumausaineiden tai psykotrooppisten aineiden laittomaan valmistukseen."
Amfetamiinin kaltaisten piristeiden lähtöaineiden valvonnasta on tullut yksi YK:n keskeisistä prioriteeteista.
Huumeiden hallussapito

Yleissopimuksen 3 artikla saattaa vaatia valtioita kieltämään huumeiden hallussapito omaan käyttöön:
Aiemmat huumeidenvalvontasopimukset keskittyivät käyttäjien sijaan huumeiden valmistajiin ja salakuljettajiin. Vuoden 2003 artikkelissaan "The Mechanics and Dynamics of the UN System for International Drug Control" David Bewley-Taylor ja Cindy Fazey selittävät: "Vuoden 1988 Yleissopimus oli yritys saavuttaa poliittinen tasapaino huumeita kuluttavien ja tuottavien maiden välillä. Laittoman tarjonnan tukahduttaminen ei siten ollut vain tuotantomaiden (esim. Aasian ja Etelä-Amerikan kehitysmaat), vaan myös kuluttajamaiden (esimerkiksi Euroopan ja Pohjois-Amerikan teollisuusmaat) vastuulla."
On kuitenkin epäselvää, valtuuttaako tämä säännös omaan käyttöön tapahtuvan huumeiden hallussapidon, koska vaatimus hallussapidon kiellosta pätee ainoastaan, jos se on "vuoden 1961 yleissopimuksen, muutetun vuoden 1961 yleissopimuksen tai vuoden 1971 yleissopimuksen määräysten vastainen". Yhdysvaltojen Kannabiksen ja huumeiden väärinkäytön toimikunta katsoi, että vuoden 1961 huumausaineyleissopimuksen säännökset hallussapitoa  koskien soveltuvat ainoastaan laittomaan kauppaan liittyvään hallussapitoon; Kanadan Huumausaineiden ei-lääketieteellisen käytön Le Cain -toimikunta puolestaan päätyi toisenlaiseen johtopäätökseen.
Perustuslaillisia kysymyksiä

Useita yleissopimuksen määräyksiä edeltävät sanat "Huomioon ottaen perustuslakinsa periaatteet ja oikeusjärjestelmänsä keskeiset käsitteet kunkin sopimuspuolen on ryhdyttävä ..." Fazeyn mukaan "tätä on Yhdysvalloissa käytetty vuoden 1988 yleissopimuksen artiklan 3 sen kohdan toteuttamatta jättämiseen, joka estää yllyttämisestä muita huumaavien tai psykotrooppisten aineiden käyttöön, koska tämä olisi ristiriidassa sen perustuslain lisäyksen kanssa, jolla taataan sananvapaus." Vastaavasti, jos huumeiden hallussapidon kielto rikkoo maan perustuslakia, nämä säännökset eivät olisi kyseisessä maassa sitovia.
Ehdotus kumoamisesta

Vuonna 2003 Euroopan parlamentin komitea suositteli kumoamaan vuoden 1988 yleissopimuksen, todeten seuraavaa:
Sopimuksen kumoaminen ei olisi helppoa. Yksittäiset valtiot voisivat vetäytyä sopimuksesta 30 artiklan säännösten perusteella. Kuten YK:n huumeasioiden virkamiehenä työskennellyt Cindy Fazey toteaa, yleissopimuksessa ei ole sen päättymistä määrittävää lauseketta, ja se jäisi siksi voimaan, vaikka allekirjoittajia jäisi jäljelle vain yksi. Euroopan ylikansallisen radikaalipuolueen raportti totesi irtisanoutumisen olevan ainoa reitti sopimuksen luoman valvontajärjestelmän muuttamiseen:
Aiheesta muualla

Uusia huumausaineiden lähtöaineita valvontaan Fimea 20.2.2023.
Asetus huumausaineiden ja psykotrooppisten aineiden laitonta kauppaa vastaan tehdyn Yhdistyneiden Kansakuntien yleissopimuksen voimaansaattamisesta Finlex.
Lääkkeet, huumausaineet ja prekursorit Rajoituskäsikirja 10.2.2017, Tulli.
Huumausainevalvonta Fimea.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:United Nations Convention Against Illicit Traffic in Narcotic Drugs and Psychotropic Substances
Lähtöainekemikaalien kätkö Etelä-Amerikkalaisen kokaiininjalostuslaboratorion tuntumassa.
Kansainvälinen huumausainevalvontalautakunta tulkitsee vuoden 1988 yleissopimuksen edellyttävän sopimuspuolten kriminalisoivan myös huumeiden hallussapidon.
Käännös suomeksi
Sticky & Sweet Tour

Sticky & Sweet Tour oli yhdysvaltalaisen laulaja-lauluntekijä Madonnan kahdeksas konserttikiertue, joka mainosti hänen 11. studioalbumiaan Hard Candya. Kiertue esiintyi Euroopassa, Pohjois-Amerikassa ja Etelä-Amerikassa. Se oli Madonnan ensimmäinen kiertue, joka kuului hänen Live Nationin kanssa tekemään sopimukseen Hard Candy Promo Tourin jälkeen.
Madonna kysyi yleisön laulutoivetta ennen esitystään ”Hung Up”. Suosituimmaksi valinnaksi muodostui kappale ”Express Yourself”. Muita lauluja olivat ”Holiday”, ”Open Your Heart”, ”Lucky Star”, ”I Love New York” ja ”American Life”. Madonna lauloi yleensä valitun kappaleen ensimmäisen osion ja kertosäkeen ennen siirtymistä kappaleeseen ”Hung Up”.
Madonna omisti kappaleensa ”You Must Love Me” tyttärelleen Loudresille Madison Square Gardenin esityksessä 1. marraskuuta 2008. Artisti Pharrell Williams liittyi samassa esityksessä Madonnan esitykseen ”Give It 2 Me”.
Show

Kiertueen vahvisti virallisesti Madonnan manageri Guy Oseary sekä Live Nationin toimitusjohtaja Arthur Fogel 8. toukokuuta 2008. Kiertuetta mainostamaan julkaistiin ensimmäisenä keikkapäivänä internetsivu. Kiertuetta mainostettiin "rockilla höystetyksi tanssittavaksi matkaksi" (engl: "rock-driven dancetastic journey"). Esityksessä oli neljä eri teemaa:
Pimp: urbaani elämä kohtaa 1920-luvun
Britney Spears esiintyi yhdellä taustavideoista, joka näkyi kappaleen "Human Nature" aikana.
Old School: Madonna palasi New Yorkin ajoille ja 1980-luvulle
Gypsy: paimentolaista mustalaiskulttuuria ja folk-musiikkia
Rave: futuristinen rave/disco-teema itämaisin vaikuttein
Lämmittelijät

Robyn (osassa Euroopan konserteista)
Benny Benassi (Rooma)
Paul Oakenfold (Lontoo, Santiago, Buenos Aires,)
Bob Sinclar (Pariisi)
Esityslista vuonna 2008

Intro: The Sweet Machine
"Candy Shop"
"Beat Goes On"
"Human Nature"
"Vogue"
Video: "Die Another Day" (Remix)
"Into the Groove"
"Heartbeat"
"Borderline"
"She's Not Me"
"Music"
Video: "Rain" (Remix)
"Devil Wouldn't Recognize You"
"Spanish Lesson"
"Miles Away"
"La Isla Bonita"
Tanssijoiden esitys: "Doli Doli"
"You Must Love Me"
Video: "Get Stupid"
"4 Minutes"
"Like a Prayer"
"Ray of Light"
"Hung Up"
"Give It 2 Me"
Esityslista vuonna 2009

Intro: The Sweet Machine
"Candy Shop"
"Beat Goes On"
"Human Nature"
"Vogue"
Video: "Die Another Day" (Remix)
"Into the Groove"
"Dress You Up"
"Holiday
"She's Not Me"
"Music"
Video: "Rain" (Remix)
"Devil Wouldn't Recognize You"
"Spanish Lesson"
"Miles Away"
"La Isla Bonita"
Tanssijoiden esitys: "Doli Doli"
"You Must Love Me"
Video: "Get Stupid"
"4 Minutes"
"Like a Prayer"
"Frozen
"Ray of Light
"Give It 2 Me"
Lähteet:
Aikataulu > Lippujen myyntitiedot

| Tapahtumapaikka | Kaupunki | Lippuja Myyty / Saatavilla | Bruttotuotto |
| --- | --- | --- | --- |
| Millennium Stadium | Cardiff | 33,460 / 33,460 (100%) | 3 686 067,83 € |
| Stade Charles Ehrmann | Nizza | 41,483 / 41,483 (100%) | 3 059 145,27 € |
| Olympic Stadium | Berliini | 47,368 / 47,368  (100%) | 4 222 999,52 € |
| Military Airfield | Zürich | 70,314 / 70,314 (100%) | 7 745 983,63 € |
| Amsterdam Arena | Amsterdam | 50,588 / 50,588 (100%) | 5 684 248,27 € |
| LTU Arena | Düsseldorf | 35,014 / 35,014 (100%) | 3 247 030,37 € |
| Olympia Stadion | Rooma | 57,690 / 57,690 (100%) | 3 989 164,84 € |
| Commerzbank Arena | Frankfurt | 39,543 / 39,543 (100%) | 4 203 879,70 € |
| Wembley Stadion | Lontoo | 73,349 / 73,349 (100%) | 8 217 928,30 € |
| Parque da Bela Vista | Lissabon | 75,000 / 75,000 (100%) | 4 395 449.40 € |
| Olympia Stadion | Sevilla | 47,712 / 59,258 (81.5%) | 3 403 472,47 € |
| Circuito Ricardo Tormo Cheste | Valencia | 50,143 / 50,143 (100%) | 3 450 673,29 € |
| Stade de France | Pariisi | 138,163 / 138,163 (100%) | 12 277 248,50 € |
| Danube Island | Wien | 57,002 / 57,002 (100%) | 5 684 248,27 € |
| Jaz Beach | Budva | 47,524 / 47,524 (100%) | 2 418 736,96 € |
| Olympia Stadion | Ateena | 75,637 / 75,637 (100%) | 6 305 387,33 € |
|  | KAIKKIAAN | 939,891 / 951,437 (99%)  | 8 009 816,00 € |

Source:
Aikataulu > Myyntiennätykset

11. syyskuuta 2008 Madonna esiintyi loppuunmyydyllä keikallaan yli 74 000 kuulijalle. Bruttotuloksi keikalle tuli 12 miljoonaa Yhdysvaltain dollaria ja ylitti kaikki myyntiennätykset vanhalla ja uudella Wembley Stadiumilla. Seuraavaksi hän rikkoi ennätyksiä Sveitsissä: Zürichin 72 000 kuulijan konsertti oli suurin Sveitsissä järjestetty.. Lissabonin 75 000 ihmisen konsertti oli suurin ikinä Pyreneiden niemimaalla ja yksi suurimmista ihmisjoukoista Sticky & Sweet Tourilla. Kaksi esiintymistä Méxicossa 29. ja 30. marraskuuta 2008 loppuunmyytiin ennätysajassa. Madonnan esiintyminen Montenegrossa esitettiin noin 70 000 ihmiselle, ja se oli maan isoin. Madonna esiintyi myös Suomessa, Helsingin Jätkäsaaressa 85 000 ihmiselle, ja tapahtuma oli suurin Pohjoismaissa koskaan järjestetty maksullinen konsertti.lähde?
Aiheesta muualla

Wikimedia Commonsissa on kuvia tai muita tiedostoja aiheesta .
Madonna's Official Web Page
Sticky & Sweet Tour (Arkistoitu – Internet Archive)
Live Nation's Sticky & Sweet Tour
Riiviöt

| Riiviöt> Gremlins |
| --- | --- |

Ohjaaja:  Joe Dante
Käsikirjoittaja:  Chris Columbus
Tuottaja:  Steven Spielberg Michael Finnell
Säveltäjä:  Jerry Goldsmith
Kuvaaja:  John Hora
Leikkaaja:  Tina Hirsch
Pääosat:  Zach Galligan   Phoebe Cates   Hoyt Axton   Frances Lee McCain   Dick Miller   Polly Holliday   Judge Reinhold   Keye Luke   Corey Feldman   John Louie
Valmistustiedot
Valmistusmaa:   Yhdysvallat
Tuotantoyhtiö:  Warner Bros.
Levittäjä:  Warner Bros. Netflix HBO Max
Ensi-ilta:   8. kesäkuuta 1984  21. joulukuuta 1984
Kesto:  106 minuuttia
Alkuperäiskieli:  englanti
Budjetti:  11 miljoonaa USD
Tuotto:  153 083 102 USD
Seuraaja:  Gremlins 2 – uusi pesue
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Riiviöt (Gremlins) on vuonna 1984 ensi-iltansa saanut yhdysvaltalainen kauhu- ja komediaelokuva, jonka on ohjannut Joe Dante. Elokuvan vastaavana tuottajana toimi Steven Spielberg. Dante on ohjannut elokuvalle myös jatko-osan Gremlins 2 – uusi pesue, joka sai ensi-iltansa vuonna 1990.
Juoni

Keksijä Randall Peltzer tapaa New Yorkin Chinatownissa kauppaa pitävää Mr. Wingiä. Randall haluaa ostaa mogwain, mutta Wing ei anna mogwaita tälle. Wingin sukulaispoika myy mogwain Randalille, mutta pyytää tätä noudattamaan kolmea tärkeää sääntöä. Mogwai on herkkä valolle, sitä ei tulisi kastella, eikä ruokkia puolenyön jälkeen. Randall antaa lahjansa pojalleen Billylle. Billy kaataa vesilasin vahingossa Gizmon päälle. Gizmon selästä lentää viisi karvapalloa, jotka muuttuvat pian mogwaiksi.
Eräänä aamuna Gizmon jälkeläiset ovat koteloituneet vihreiksi palloiksi. Koteloituneet mogwait alkavat kuoriutua. Lynn joutuu riiviöiden armoille ja hän onnistuu tappamaan kolme riiviötä. Yksi riiviö onnistuu yllättämään Lynnin, kunnes Billy saapuu paikalle. Kuitenkin Raita pääsee pakoon ja onnistuu hyppäämään uima-altaaseen, minkä seurauksena riiviöiden määrä moninkertaistuu. Riiviöt alkavat terrorisoida kaduilla. Billyn ystävä Kate joutuu riiviöiden armoille baarissa. Billy saapuu pelastamaan Katea ja he pääsevät turvaan riiviöiltä. Billy ja Kate löytävät riiviöt elokuvateatterista. Billy ja Kate räjäyttävät elokuvateatterin, tappaen koko riiviölauman, paitsi Raidan. Raita on vähällä kasvattaa uuden lauman, kunnes kirkas auringonvalo heijastuu suoraan Raitaan, tappaen tämän. Myöhemmin Mr. Wing saapuu Peltzerien talolle ja hakee Gizmon takaisin. Ennen lähtöään Gizmo sanoo hyvästit Billylle ja Wing vakuttaa, että ehkä Billy on vielä joskus valmis ottamaan Gizmon hoidettavakseen.
Rooleissa

| 0 | 1 | 2 |
| --- | --- | --- |
|  Zach Galligan  | … |  Billy Peltzer   |
|  Phoebe Cates  | … |  Kate Beringer   |
|  Hoyt Axton  | … |  Randall Peltzer   |
|  Polly Holliday  | … |  Ruby Deagel   |
|  Howie Mandel (ääni)  | … |  Gizmo  |
|  Frank Welker (ääni)  | … |  Stripe  |